Covid-19-statistieke: Effens meer nuwe gevalle aangemeldSalome Nkoana, waarnemende operasionele bestuurder van die Covid-19-saal by die Tembisa-hospitaal, trek haar persoonlike beskermingstoerusting aan. (Foto: Guillem Sartorio/AFP) Suid-Afrika het 934 nuwe gevalle van Covid-19 bevestig wat die algehele getal infeksies op 1 530 966 te staan bring. Die herstelkoers staan nou op 95%, het dr. Zweli Mkhize, minister van gesondheid, Dinsdagaand gesê. Altesame 1 458 001 mense het reeds van die virus herstel. Suid-Afrika het tans naastenby 21 000 aktiewe gevalle van Covid-19. Aktiewe gevalle: KwaZulu-Natal: 6 032 Wes-Kaap: 4 990 Gauteng: 2 480 Noordwes: 2 086 Noord-Kaap: 2 083 Vrystaat: 1 822 Mpumalanga: 927 Limpopo: 626 Oos-Kaap: 359 Totaal: 21 405 Nog 139 Covid-19-verwante sterftes is bevestig. Hiervan was twee in die Oos-Kaap, 13 in die Vrystaat, 29 in Gauteng, 20 in KwaZulu-Natal, 57 in Limpopo, ses in Mpumalanga, drie in die Noord-Kaap en nege in die Wes-Kaap. Geen sterftes is in Noordwes aangemeld nie. Die algehele sterftesyfer staan op 51 560. Altesame 157 286 gesondheidswerkers is teen gisteraand teen Covid-19 ingeënt.